Komisjon ja osalevad liikmesriigid moodustasid uue võrgustiku. Brüsselis korraldati kuus õpikoda, et tuua osapooled kokku ja töötada välja meetodid arengu teemalise teabevahetuse edendamiseks Euroopa tasandil. Kõik osalejad on kindlalt pühendunud selle raamistiku säilitamisele.

c) suurendada mitte ainult abisaajate, vaid ka liidu kodanike hulgas teadlikkust sellest, et liidu arengukoostöö on kasulik, saavutada poliitikavaldkondade arengusidususe laiem mõistmine ning edendada Euroopa ja arenguriikide kodanike arusaama ühisest vastutusest, solidaarsusest ja võimalustest muutuvas ja üksteisest üha rohkem sõltuvas maailmas.

a) teavitada liidu kodanikke liidu ja selle liikmesriikide arengukoostööst, juhtides tähelepanu tulemustele, mida liit on ülemaailmsel tasandil tegutsedes saavutanud, ning seda, et ta püüab jätkuvalt mängida juhtrolli arengukoostöö valdkonnas kooskõlas loodava 2015. aasta järgse raamistikuga;

Komisjon toetas tihedas koostöös Taani valitsusvälise organisatsiooniga World's Best News erilisi Euroopa arengupäevi 19 liikmesriigis, et levitada positiivseid sõnumeid ELi arengukoostöö ja partnerriikide edusammude kohta.

Viidi läbi kaks Eurobaromeetri uuringut, üks kampaania alguses ja teine selle lõpus. Nende eesmärk oli hinnata avalikkuse arvamusi arenguteemade kohta ja tuvastada nende võimalikud muutused aasta jooksul. Eurobaromeetri 2016. aasta arenguteemaline uuring näitas arengut toetavate kodanike osakaalu selget kasvu (85 %-lt 89 %-le) ja kinnitas, et Euroopa avalikkus oli saanud teadlikumaks uutest säästva arengu eesmärkidest, arvestades, et 36 % küsitletutest väitis, et olid neist kuulnud või lugenud. Euroopa arenguaasta puhul näitas Eurobaromeetri uuring aasta lõpuks esialgse 12 % tunnustamise määra (jaanuar 2015) 50 % kasvu.

Arenguaasta veebisait on platvorm, mis pani aluse uutele suhetele ELi ja arengupartnerite vahel ning võimaldas interaktiivset suhtlemist. Kuigi selle lõi ja seda haldas komisjon, andis see partnerorganisatsioonidele sisu suhtes täieliku toimetamisvabaduse. Rohkem kui 200 akrediteeritud partneril oli vaba võimalus postitada teavet enda ja sündmuste kohta, lugusid ja muud teavet nende valitud keeles. Nende hulgas oli 24 liikmesriiki, 30 rahvusvahelist organisatsiooni, 137 kodanikuühiskonna, valitsusvälist või valitsusorganisatsiooni ja 9 erasektori ettevõtjat.

Tuginetakse faktidele.

Säästva arengu tegevuskava (2030) edule kaasa aitamisel täidab tähtsat rolli tulemuspõhine teavituskampaania.

Säilitatakse Euroopa arenguaasta vaimsus.

Euroopa arenguaasta juhtlauset „Meie maailm, meie väärikus, meie tulevik” võib kasutada ka vahendina säästva arengu tegevuskava (2030) sõnumite edastamiseks.

4.2.Kokkuvõte

Komisjon tervitab Euroopa arenguaasta sõltumatu hindamise üldiselt positiivseid järeldusi, tunnistades samal ajal, et mõnda järeldust tuleb vaadelda, võttes arvesse ette tulnud piiranguid andmete kogumisel ning asjaolu, et hindamine tugineb suurel määral nende sidusrühmade küsitlemisele, kes ise kampaaniat ellu viisid, mis viitab teatavale positiivsele kallutatusele.

Komisjon tervitab hindaja järeldusi eesmärkide ja meetmete asjakohasuse ja vastastikuse täiendavuse kohta. Euroopa arenguaasta ühendas endas ELi ja liikmesriikide panused, et tagada sobiva rõhuasetusega kampaania, mis aitas suurendada teadlikkust ning üldsuse ja eriti noorte teadmisi ja arusaamist. Lai eesmärgivalik ja sihtauditoorium aitas liikmesriikidel ja muudel partneritel kohandada oma sõnum paremini oma prioriteetidele ja huvidele, ehkki mõnel juhul oleks olnud Euroopa mõõtme rõhutamiseks asjakohane selgem teavitamine konkreetsetest poliitilistest sõnumitest. Komisjon märgib rahuldustundega, et lugude jutustamine muutis teavitamise arengu teemadel erinevate auditooriumide jaoks huvipakkuvamaks, ning et kampaania üritused – sh need, milles osalesid rahvusvahelised organisatsioonid –, täiendasid üksteist riikide ja Euroopa tasandil.

Komisjon võtab teatavaks omavahel seotud järeldused tulemuslikkuse ja mõju kohta. Ehkki ei tuvastatud põhjuslikku seost kampaania ja 2016. aasta Eurobaromeetri uuringu kohaselt arengut toetavate kodanike osatähtsuse suurenemise vahel, võib tegevuse mahtu ja tõendeid uute auditooriumideni jõudmise kohta arvesse võttes põhjendatult arvata, et arenguaasta aitas suurendada avalikkuse ja poliitilist toetust arengukoostööle. Eriti edukas ELi tutvustamisel globaalse osalejana ning kodanike teavitamisel ELi ja liikmesriikide arengumeetmete kohta oli interneti- ja sotsiaalmeedia strateegia. Komisjon märgib, et veebisaidi ja sotsiaalmeedia kontode avamine partneritele oli tõhus viis kujundada partnerlusi, ning et seda oleks saanud kasutada varemgi. Hinnangus rõhutatakse ka kampaania ulatuslikku pressikajastust ja olulisemate osaliste tegevuse tõhusat koordineerimist.

Seoses arenguaasta ürituste tõhususe, ühtsuse ja ELi lisandväärtusega tõlgendati partnerlusmudelit tõhusa viisina jõuda arengukogukonnani – eelkõige arvamusliidrite, üldsuse ja noorteni. Komisjon märgib, et mõne partneri meelest olid seire ja aruandluse nõuded koormavad. Komisjon võtab teadmiseks hindaja arvamuse, et arenguaasta jaoks oleks võinud eraldada rohkem inim- ja rahalisi ressursse, ning esitab käesoleva aruande projektile eraldatud ressursside alusel, võttes arvesse rahaliste ja inimressursside piirangute laiemat konteksti.

Arenguaasta jätkusuutlikkuse kohta järeldatakse hinnangus, et kampaania pakkus sidusrühmadele võimaluse töötada välja uusi osalemisvorme, eelkõige lugude jutustamise, uute vahendite kasutamise või uute auditooriumidega suhtlemise õppimise kaudu. On loodud alus jätkusuutlike tulemuste jaoks, sh ühisdeklaratsiooni abil. Probleemiks on tagada, et arenguaasta loodud motivatsioon ja hoog säiliks, ning et eraldataks nõutavaid rahalisi ja inimressursse.

ÜRO säästva arengu tegevuskava (2030) uus globaalne raamistik, sh säästva arengu eesmärgid, nõuavad innovaatilisi ja kaasavaid kampaaniaid. Tulevaste kampaaniate puhul on kasu arenguaasta kogemustest ning välja töötatud ja rakendatud koostöövõrgustikest ja headest tavadest. Tänu Euroopa arenguaastale on EL märgatavalt suurendanud oma suutlikkust edastada Euroopa kodanikele teavet arengu teemadel.